Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 537

b) Szakmai elmélet — szóbeli vizsga Népzene (népzeneelmélet és -történet, népi hangszer — hangszeres népzene): — népdal lapról éneklése, illetve hangszeres dallam lapról játszása és a dallam elemzése, — a III. fejezetben követelményként meghatározottakból 100—100 magyar népdal (illetve a kijelölt hangszeres dallamok) éneklése, eljátszása, elemzése, — legalább két-két Bartók- és Kodály-feldolgozás, ezen belül egy-egy vokális (a cappella vagy hangszerkíséretes) és egy-egy csak hangszeres darab stílusos előadása (több jelölt együtt), — Bartók két-két, illetve Kodály és egy harmadik szerző népzenei témá/k/ra épülő műrészletének felismerése és jellemzése. Szolfézs: — beszámoló az ötéves repertoárból,* — egyszólamú barokk és XX. századi idézet lapról olvasása. Zeneelmélet: — négyszólamú, szűkfekvésű hangzatfűzés zongorázása diktálás után, * A kb. 20 tétel tartalmazzon társas éneket, ének-zongorás partitúrajátékot és dalkíséretet (saját énekléssel). Az egyes feladattípusok arányát a csoport képességeihez méretezzük. Például minden korszakból 4—5 részlet (reneszánsz kórus, barokk szemelvény, klasszikus idézet, romantikus tétel, XX. századi kompozíció). Javasoljuk az anyag kb. egynegyed részének memorizálását. — elemzés: kb. 10 tanult barokk, klasszikus és egyszerűbb romantikus stílusú tétel formai és harmóniai elemzése kottából (formailag az egész tétel, harmóniailag egy kiemelt részlet). Zeneirodalom: — különböző zenei korszakok, irányzatok bemutatása a történelem és a társművészetek kapcsolódási pontjaival (kb. 10 tétel), — műelemzés: korszak, szerző, műfaj és zenei elemzés (kb. 20 tétel).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes